**ΑΣΚΗΣΕΙΣ ΕΜΠΕΔΩΣΗΣ ΚΑΙ ΜΕ ΠΗΓΕΣ ΣΤΗΝ ΕΝΟΤΗΤΑ ΑΡΧΑΪΚΗ ΕΠΟΧΗ**

**Α. Ασκήσεις εμπέδωσης**

**Ι. Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα σε κάθε πρόταση.**

1. Η αρχαϊκή εποχή ονομάστηκε έτσι, διότι σε αυτήν χρονολογούνται οι πιο αρχαίες πηγές.

2. Τα συστατικά στοιχεία της πόλεως-κράτους από γεωγραφική άποψη είναι η πόλις και το άστυ.

3. Πολίτευμα των αρχαίων πόλεων-κρατών είναι ο τρόπος άσκησης της εξουσίας και ο βαθμός συμμετοχής των πολιτών σε αυτήν.

4. Οι πολίτες κάθε πόλεως-κράτους ένιωθαν ως πατρίδα τους την Ελλάδα.

5. Οι πόλεις-κράτη στην αρχαιότητα δημιουργήθηκαν είτε με ανεξαρτητοποίηση φυλών είτε με συνοικισμό.

6. Οι κύριες επιδιώξεις μίας πόλεως-κράτους ήταν η ελευθερία, η αυτονομία και η αυτάρκεια.

7. Κύρια διαφορά από τις πόλεις-κράτη των Σουμερίων ήταν η ανάπτυξη δημοκρατικών θεσμών.

8. Οι ευγενείς αντλούσαν τη δύναμή τους από τη γαιοκτησία.

9. Στις αρχαίες πηγές οι μικροκαλλιεργητές και ακτήμονες λέγονταν «κακοί».

10. Όλες οι ελληνικές πόλεις-κράτη εφήρμοσαν τα ίδια μέτρα για την αντιμετώπιση της κρίσης του ομηρικού κόσμου.

11. Ο Β΄ Αποικισμός διήρκεσε πάνω από δύο αιώνες.

12. Οι αποικίες ήταν πόλεις εξαρτημένες πολιτικά από τη μητρόπολη.

13. Στις περισσότερες πόλεις-κράτη η τυραννίδα αντικαταστάθηκε από τη δημοκρατία.

14. Σημαντικός παράγοντας για μετάβαση στη δημοκρατία ήταν η ανάπτυξη της οπλιτικής φάλαγγας.

15. Οι τύραννοι ανήκαν κατά παράδοση στο ανώτερο κοινωνικό στρώμα.

16. Η δημοκρατία στην αρχαία Αθήνα επικράτησε 30 χρόνια περίπου πρίν από τους Περσικούς Πολέμους.

17. Κύριο πολιτικό ρόλο στο δημοκρατικό πολίτευμα είχε η συνέλευση των ελεύθερων ενηλίκων ανδρών με πολιτικά δικαιώματα.

18. Κύριες αξίες της δημοκρατίας ήταν η ισονομία και η ισοπολιτεία.

**ΙΙ. Να αντιστοιχίσετε στοιχεία της στήλης Α με στοιχεία της στήλης Β. Κάποια στοιχεία αντιστοιχίζονται με περισσότερα του ενός στοιχεία.**

Α

ολιγαρχικό πολίτευμα

τυραννίδα

κληρονομική βασιλεία

αριστοκρατία

δημοκρατία

Β

αυθαίρετη εξουσία

φυλετικό κράτος

καταγωγή

ίδρυση πόλεων-κρατών

Κλεισθένης

το εισόδημα ως κριτήριο

Σόλων

δημόσια έργα

**ΙΙΙ. Συμπληρώστε τα κενά με τους κατάλληλους ιστορικούς όρους.**

Οι πόλεις-κράτη οργανώθηκαν σε συγκεκριμένο χώρο, συνήθως γύρω από μία \_\_\_\_\_\_\_\_\_\_\_\_\_\_\_\_\_, γύρω από την οποία αναπτύχθηκε ο κυρίως οικισμός και το πολιτικό κέντρο που ονομάστηκε \_\_\_\_\_\_\_\_\_\_. Κύριο συστατικό τους από οργανωτική άποψη αποτελεί το έμψυχο δυναμικό τους, οι \_\_\_\_\_\_\_\_\_\_\_\_\_\_\_\_. Σ’ αυτές για πρώτη φορά στον παγκόσμιο πολιτισμό καλλιεργήθηκε το \_\_\_\_\_\_\_\_\_\_\_\_\_\_\_\_\_, η \_\_\_\_\_\_\_\_\_\_\_\_\_\_\_\_\_ και η \_\_\_\_\_\_\_\_\_\_\_\_\_\_\_\_\_\_\_.

Οι κοινωνίες στο μεταίχμιο από την ομηρική στην αρχαϊκή εποχή αντιμετώπισαν μία κοινωνική και οικονομική \_\_\_\_\_\_\_\_ εξαιτίας κυρίως της \_\_\_\_\_\_\_\_\_\_\_\_\_\_\_\_\_ αύξησης και των περιορισμένων \_\_\_\_\_\_\_\_\_\_\_\_\_\_\_ γης. Οι πόλεις-κράτη που αντιμετώπισαν την κρίση με την ανάτπυξη της βιοτεχνίας και του εμπορίου ήταν η \_\_\_\_\_\_\_\_\_\_, με την προσάρτηση εδαφών ήταν κυρίως η \_\_\_\_\_\_\_\_\_\_\_\_\_\_ και το \_\_\_\_\_\_\_\_\_, ενώ μέσω του αποικισμού η \_\_\_\_\_\_\_\_\_\_\_\_\_\_\_ και τα \_\_\_\_\_\_\_\_\_\_\_\_\_\_\_. Μία απώτερη συνέπεια της οικονομικής ανάπτυξης που επήλθε από τον Β΄ Αποικισμό ήταν και η κοπή \_\_\_\_\_\_\_\_\_\_\_\_\_\_\_\_\_\_\_\_\_\_. Αντιστοίχως, ευνοήθηκε και επέκταση του θεσμού της \_\_\_\_\_\_\_\_\_\_\_\_\_\_.

**IV. Αποδώστε τη σημασία των παρακάτω ιστορικών όρων:** *ύπαιθρος χώρα, πολίτευμα, συνοικισμός, ιππείς, αποικία, αισυμνήτες, τιμοκρατικό σύστημα, ισηγορία.*

**V. Με βάση την παρακάτω ιστορική πηγή, να απαντήσετε στα παρακάτω ιστορικά ερωτήματα:**

**1. Τι θα περιμένατε να μάθετε από τον Αριστοτέλη για τον Σόλωνα;**

**2. Ποιο πολίτευμα καταργήθηκε, σύμφωνα με τον Αριστοτέλη, από τον Σόλωνα;**

**3. Τι μαθαίνουμε για τα πολιτειακά όργανα της αρχαίας Αθήνας τον καιρό της νομοθεσίας του Σόλωνος;**

**4. Τι δεν μαθαίνουμε για την πολιτειακή οργάνωση επί Σόλωνος;**

**5. Πώς συγκροτείται μία ιστορική πηγή; Από ποιες πραγματικότητες επηρεάζεται η σύνταξη ενός έργου; Ποιους συγγραφείς ή ποια μνημεία έχει χρησιμοποιήσει ως πηγή ο Αριστοτέλης;**

Ο Αριστοτέλης για τον Σόλωνα

*Για το Σόλωνα πιστεύουν μερικοί ότι υπήρξε σπουδαίος νομοθέτης. Διότι και την ολιγαρχία (ενν. της Αθήνας), η οποία ήταν ακραία, κατήργησε και το λαό απάλλαξε από τη δουλεία και****εγκαθίδρυσε την πατροπαράδοτη δημοκρατία****μετά από αρμονική σύνθεση διαφορετικών πολιτειακών στοιχείων. Διότι ο θεσμός της βουλής του Αρείου Πάγου είναι ολιγαρχικός, ο θεσμός της ανάδειξης στα αξιώματα της πολιτείας με εκλογές αριστοκρατικός και ο θεσμός των δικαστηρίων δημοκρατικός*.

Αριστοτέλους, *Πολιτικά*.